|  |
| --- |
| http://192.168.1.2/images/DocFlow/Emblem.jpg**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ԼԵՐՄՈՆՏՈՎՈ ՀԱՄԱՅՆՔԻ ՂԵԿԱՎԱՐ****գիծ**Հայաստանի Հանրապետության Լոռու մարզի Լերմոնտովո համայնքՀՀ, Լոռու մարզ, գ.Լերմոնտովո, (0322)68570, lermontovo.lori@mta.gov.am |

**Ո Ր Ո Շ ՈՒ Մ**11 փետրվարի 2025 թվականի N 31

ԼԵՐՄՈՆՏՈՎՈ ՀԱՄԱՅՆՔՈՒՄ ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԽՈՐՀՐԴԻ ՍՏԵՂԾՄԱՆ ՄԱՍԻՆ

Լերմոնտովո համայնքի բնակչության պաշտպանության համակարգի նորմալ և արդյունավետ գործունեության, աղետների ռիսկի նվազեցման միջոցառումների կազմակերպման և իրականացման, արտակարգ իրավիճակներում գործելու ընթացակարգերի սահմանման, արտակարգ իրավիճակներում համայնքի բնակիչների պաշտպանության կազմակերպման նպատակով, ղեկավարվելով «Արտակարգ իրավիճակներում բնակչության պաշտպանության մասին» ՀՀ օրենքի 16-րդ հոդվածով, «Տեղական ինքնակառավարման մասին» ՀՀ օրենքի 12-րդ հոդվածի 1-ին մասի 12-րդ և 41-րդ հոդվածի 2-րդ մասի 7-րդ կետերով.

ՈՐՈՇՈՒՄ ԵՄ՝

1. Հաստատել Լերմոնտովո համայնքի.
2. խորհրդի կազմը ՝ համաձայն հավելված N 1-ի.
3. Աղետների ռիսկի կառավարման խորհրդի աշխատակարգը և գործառույթները՝ համաձայն հավելված N 2-ի:

2.Որոշումն ուժի մեջ է ստորագրման պահից:

ՀԱՄԱՅՆՔԻ ՂԵԿԱՎԱՐ՝ **ԷԴԻԿ ՉԱԽԱԼՅԱՆ**  Հավելված N 1

Լերմոնտովո համայնքի ղեկավարի

«11» 02 2025 թ-ի N 31 որոշման

**ԿԱԶՄ**

**ԼԵՐՄՈՆՏՈՎՈ ՀԱՄԱՅՆՔԻ ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԽՈՐՀՐԴԻ**

**Համայնքի** **աղետների ռիսկի կառավարման խորհրդի կազմը՝**

1. խորհրդի ղեկավար՝ Էդիկ Չախալյան /համայնքի ղեկավար/,
2. խորհրդի ղեկավարի տեղակալ-տարհանման և պատսպարման պատասխանատու՝ Արտյոմ Գալուստյան /առաջատար մասնագետ/,
3. խորհրդի քարտուղար-ազդարարման և իրազեկման պատասխանատու՝ Անահիտ Հարությունյան /աշխատակազմի քարտուղար/,
4. խորհրդի անդամներ՝
5. ավագանի Իվան Բոլոտին,
6. ավագանի Վասիլի Կորոլյով,
7. ոլորտային պատասխանատուներ՝

ա. հրշեջ-փրկարարական աշխատանքների պատասխանատու՝ Արթուր Թումասյան /հրշեջ-փրկարարական ջոկատի հրամանատար/

բ. հասարակական կարգի պահպանման պատասխանատու՝ Համազասպ Բոչոլյան

գ. տրանսպորտային ապահովման պատասխանատու՝ Վիկտոր Մակշանով

դ.կապի պատասխանատու՝ Ռոզա Խեչումյան՝ համայնքի ղեկավարի տեղակալ ե.բժշկական օգնության կազմակերպման պատասխանատու՝ Մարիյա Գալիցինա/«Մարգահովիտ բժշկական կենտրոն» ՓԲԸ՝ բուժկետի բուժքույր տնօրեն/

զ. կենսաապահովման կազմակերպման պատասխանատու՝ Վաչագան Օսիպյան /համայնքի անասնաբույժ/,

է. էներգետիկ ապահովման պատասխանատու՝ Արմեն Գասպարյան /«ՀԷՑ» ՓԲԸ,

ը.ինժեներական միջոցառումների ապահովման պատասխանատու՝ Իգոր Բելոուսով,

թ. կոմունալ ապահովման և դիակների ճանաչման, հուղարկավորման կազմակերպման ու հաշվառման պատասխանատու` Նադեժդա Շուբինա

 ժ. անհայտ կորածների և ընտանիքի անդամների միավորման, կորած/միայնակ մնացած երեխաների ու ծերերի հարցերով զբաղվող պատասխանատու՝ Վասիլի Կորոլյոով :

Հավելված N 2

Լերմոնտովո համայնքի ղեկավարի

«11» 02 2025 թ-ի N 31 որոշման

**ԱՇԽԱՏԱԿԱՐԳ ԵՎ ԳՈՐԾԱՌՈՒՅԹՆԵՐ**

**ԼԵՐՄՈՆՏՈՎՈ ՀԱՄԱՅՆՔԻ ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԽՈՐՀՐԴԻ**

* + - 1. **ԱՌԿ խորհրդի աշխատակարգը.**
			2. Սույն աշխատակարգով սահմանվում են (այսուհետ՝ Աշխատակարգ) Լերմոնտովո համայնքի աղետների ռիսկի կառավարման (այսուհետ՝ ԱՌԿ) խորհրդի լիազորությունների և գործառույթների իրականացման ընթացակարգերը:
			3. Համայնքի ԱՌԿ խորհրդի նիստերը գումարվում են Լերմոնտովոյի համայնքապետարանում, իսկ դրա անհնարինության դեպքում՝ ԱՌԿ խորհրդի ղեկավարի որոշմամբ:
			4. Համայնքի ԱՌԿ խորհրդի նիստի ժամանակ քննարկվում են համայնքի ԱՌԿ պլանի մշակման, ճշգրտման և խորհրդի անդամների կողմից բարձրացված հարցերը կամ համայնքի ԱՌԿ պլանով սահմանված գործողությունների իրականացումը:
			5. Համայնքի ԱՌԿ խորհրդի նիստի ժամանակ ԱՌԿ խորհրդի ոլորտային պատասխանատուները ներկայացնում են իրենց վերապահված ոլորտում կատարված աշխատանքները, առաջ եկած խնդիրները և առաջարկվող նոր միջոցառումները: Համայնքի ԱՌԿ պլանի մշակման, ճշգրտման ժամանակ պատասխանատու են իրենց ոլորտին վերաբերվող համայնքի ԱՌԿ պլանի բաժինների համար, ինչպես նաև համայնքի ԱՌԿ պլանի նախապատրաստական և արձագանքման մասերում իրենց կարգավորման ոլորտի միջոցառումների համար:
			6. Համայնքի ԱՌԿ խորհրդի նիստերը գումարվում են տարվա ընթացքում առնվազն երկու անգամ, իսկ դրա անհնարինության դեպքում՝ ԱՌԿ խորհրդի ղեկավարի որոշմամբ:
			7. Համայնքի ԱՌԿ խորհրդի նիստերն արձանագրվում են քարտուղարի կողմից և ներառվում են համայնքի ԱՌԿ պլանում:
1. **ԱՌԿ խորհրդի ԱՌԿ նախապատրաստական գործառույթներն են՝**
2. համայնքի բնակչության, նյութական արժեքների պաշտպանության ապահովումը,
3. համայնքի վտանգների, խոցելիության և կարողությունների բացահայտումը,
4. ԱՌԿ պլանի մշակումը, իրականացման ապահովումը, վերահսկումը,
5. Աղետների ռիսկի նվազեցման (այսուհետ՝ ԱՌՆ) և աղետներին դիմակայելու կարողությունների զարգացումը,
6. համայնքում ԱՌՆ միջավայրի և մշակույթի ձևավորումն ու դրանց տարածումը,
7. աղետներին արձագանքման համակարգի ձևավորումն, այդ նպատակով փրկարարական, հրդեհաշիջման և անհրաժեշտ կենսապահովման միջոցների ձեռք բերման, կուտակման և նպատակային օգտագործման իրականացումը,
8. ԱՌԿ պլանի միջոցառումների ինտեգրման ապահովումը համայնքի զարգացման ծրագրում,
9. համայնքի վաղ ազդարարման համակարգի ստեղծումն ու վերջինիս պահպանումը,
10. Դիմակայուն համայնք» ստեղծելու նպատակով ԱՌՆ գործընթացներում ուսումնական հաստատությունների և բնակչության ակտիվ ներգրավվածության ապահովումը,
11. բնակչության համար արտակարգ իրավիճակներում վարքականոնների և պարտականությունների տարածումը, դրանց կիրառման ապահովումը,
12. նախապատրաստումը համայնքի բնակչությանը կատարելու փրկարարական և հրդեհաշիջման պարզագույն աշխատանքներ,
13. հրդեհների կանխարգելման աշխատանքների իրականացնումը՝ բնակչության իրազեկման և ուսուցման միջոցով,
14. վարժանքների կազմակերպումը և անցկացնումը
15. աղետների ռիսկի կառավարման պլանի ճշգրտումը:
16. **ԱՌԿ խորհրդի ԱԻ արձագանքման գործառույթներն են՝**
17. համայնքի բնակչության ազդարարման իրականացումը,
18. արտակարգ իրավիճակների ժամանակ տեղեկատվության փոխանակման իրականացումը,
19. համայնքի բնակչության տարահանման իրականացումը,
20. կազմակերպում է հատուկ կարիքավոր մարդկանց, հղի կանաց և երեխաների անվտանգ տարահանումը/պատսպարումը,
21. իր իրավասության շրջանակներում կազմակերպում է որոնման, փրկման և հրդեհաշիջման աշխատանքներ,
22. կազմակերպում է բնակչության նյութական և հասարակական արժեքների պահպանությունը, անվտանգության ապահովումը փրկարարական գործողությունների և տարահանման վայրերում,
23. դիակապտության, թալանի, բռնության և այլ հանցավոր երևույթների կանխման ապահովումը,
24. ճանապարհների մաքրման, կամուրջների վերականգնման և նոր տարանցիկ ճանապարհների հիմնման ապահովումը,
25. արտակարգ իրավիճակի հետևանքով առաջացած շինարարական աղբի մաքրման և տեղափոխման ապահովումը,
26. առաջին օգնության իրականացման ապահովումը,
27. սանիտարահիգիենիկ և համաճարակային վիճակի հսկողության ապահովումը,
28. բնակչությանը սննդով, ջրով, դեղորայքով և առաջին անհրաժեշտության պարագաներով ապահովումը,
29. ջրային և սննդամթերքի պաշարների կուտակումը և նպատակային օգտագործումը,
30. բնակչության կոմունալ-էներգետիկ ապահովումը,
31. տուժած տարածքների գազամատակարարման և էներգամատակարարման վերականգնման կազմակերպման, անհրաժեշտության դեպքում առանձին հատվածներում դրանց դադարեցման ապահովումը,
32. դիակների հուղարկավորման համար հողհատկացման և հուղարկավորման կազմակերպման ապահովումը,
33. կորած, միայնակ մնացած երեխաների հայտնաբերման, գրանցման և համապատասխան սոցիալական ծառայություններ ուղղորդման ապահովումը,
34. ընտանիքներին երեխաների վերամիավորման կազմակերպման ապահովումը,
35. աղետից հետո ստեղծված իրավիճակի, շենքերի, շինությունների, կամուրջների, թունելների և այլ առանցքային հանգույցների տեխնիկական վիճակի գնահատման կազմակերպման ապահովումը,
36. վնասի և կարիքների վաղ գնահատումը և հայտերի ներկայացումը մարզային կամ հանրապետական հանձնաժողովին։